ĽUBOMÍR GREGA

KRÍŽOVÁ CESTA
POKONCILOVÁ

Spolok svätého Vojtecha
Trnava 2025

Elektronická kniha

Ilustrácie © Ladislav Záborský / dedičia

© Spolok svätého Vojtecha – Vojtech, spol. s r. o.,
Trnava 2025

ISBN 978-80-8161-683-9

Úvodné zamyslenie

Najznámejšia posledná pozemská cesta.

Pre mnohých neustála životná inšpirácia,

pre iných nepochopiteľné zlyhanie.

Cesta, ktorá stále rozdeľuje ľudí

na ochotných nasledovať Krista

a na prizerajúcich sa.

Pokúsme sa teraz vydať za ním aspoň vo svojom srdci.

K.: Ukrižovaný Ježišu, zmiluj sa nad nami.

Ľ.: Aj nad dušami v očistci.

1. zastavenie

Dohodnutá večera

K.: Klaniame sa ti, Kriste, a dobrorečíme ti.

Ľ.: Lebo si svojím krížom vykúpil svet.

„Choďte do mesta k istému človekovi a povedzte mu: ,U teba budem sláviť veľkonočnú večeru so svojimi učeníkmi.‘“

S týmto odkazom odišli dvaja učeníci k majiteľovi domu, ktorý sa mal postarať o prípravu miesta. Všetko súhlasilo, tak ako povedal. Vyzeralo to ako dohodnutá objednávka. Čo by sa však stalo, keby ten človek nebol súhlasil? Čo by urobil Ježiš?

Pravdepodobne vedel, ku komu posiela svojich učeníkov, takže sa mohol úplne spoľahnúť.

Rovnakú požiadavku kladie Pán aj nám: „Priprav mi dom, u teba budem večerať.“ Ježiš nás pozná a pozná aj našu srdcovú sieň.

Je môj dom, je moje srdce pripravené večerať s Ježišom?

Má vo mne istotu, že ho neodmietnem?

Ježiš o svojom čase povedal, že je krátky a že je blízko.

Ďalšia prosba sa už nemusí zopakovať.

Pane, nech je v mojom srdci vždy pripravené tvoje večeradlo!

K.: Ukrižovaný Ježišu, zmiluj sa nad nami.

Ľ.: Aj nad dušami v očistci.

Koniec ukážky